Document ID: 32007R0224

KOMISIJAS REGULA (EK) Nr. 224/2007
(2007. gada 1. marts),
ar ko groza Regulu (EK) Nr. 1216/2003 saistībā ar ekonomiskajām darbībām, uz kurām attiecas darbaspēka izmaksu indekss
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2003. gada 27. februāra Regulu (EK) Nr. 450/2003 par darbaspēka izmaksu indeksu (1), un jo īpaši tās 11. pantu,
tā kā:
(1)
Statistika, kuras būtisku daļu veido darbaspēka izmaksu indeksi, ir svarīga, lai pārraudzītu algu izmaiņas un inflācijas procesu, kas vērojami darba tirgū.
(2)
Darbaspēka izmaksu indeksa joma ir jāpaplašina, lai ietvertu arī NACE 1. red. L, M, N un O iedaļā paredzētās ekonomiskās darbības. Šis paplašinājums nozīmē to, ka tiks ietverti arī ar tirgu nesaistīti pakalpojumi, kas šajās iedaļās veido būtisku daļu un kuru dinamika var atšķirties no tirgus pakalpojumu dinamikas.
(3)
Priekšizpētes, kas veiktas saskaņā ar Regulas (EK) Nr. 450/2003 10. pantu, liecina, ka ir iespējama darbaspēka izmaksu indeksa jomas paplašināšana, iekļaujot NACE 1. red. L, M, N un O iedaļā paredzētās ekonomiskās darbības, un ka darba apjoms un izmaksas, kas radīsies saistībā ar darbaspēka izmaksu indeksa jomas paplašināšanu, ir atbilstošas rezultātu un iegūtā labuma nozīmīgumam.
(4)
Priekšizpētes arī liecina, ka ar elastīgu īstenošanas grafiku tiks samazinātas īstenošanas izmaksas tām dalībvalstīm, kuras vēl nevāc pamatdatus vai arī neveido indeksus, uz kuriem attiecas šī paplašināšana.
(5)
Sezonālā pielāgojuma metodes statistiski ticamus rezultātus dod tikai tad, ja laikrindas ir pietiekami garas. Tāpēc pa sezonām pielāgotās laikrindas ir jāizveido un pirmo reizi jānosūta tad, kad ir pieejami dati par četriem gadiem.
(6)
Indeksa bāzes gads ir gads, kad vidējais indekss ir 100. Pirmais indeksa bāzes gads, kas definēts Komisijas 2003. gada 7. jūlija Regulā (EK) Nr. 1216/2003, ar ko ievieš Eiropas Parlamenta un Padomes Regulu (EK) Nr. 450/2003 par darbaspēka izmaksu indeksu (2), ir 2000. gads. Iespējams, ka par 2000. gadu NACE 1. red. L, M, N un O iedaļā paredzētie rādītāji vēl nav pieejami, tad jānosaka alternatīvs indekss.
(7)
Tāpēc Regula (EK) Nr. 1216/2003 ir attiecīgi jāgroza.
(8)
Šajā regulā paredzētie pasākumi ir saskaņā ar Statistikas programmu komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 1216/2003 groza šādi.
1)
Regulas 4. pantu aizstāj ar šādu tekstu:
“4. pants
Dati, uz kuriem attiecas NACE 1. red. L, M, N un O iedaļa
1. Attiecībā uz dalībvalstīm, kas nav 2. punktā minētās valstis, NACE 1. red. L, M, N un O iedaļā paredzētos datus saistībā ar darbaspēka izmaksu indeksu izveido un nosūta par 2007. gada pirmo ceturksni un pēc tam par katru ceturksni.
2. Par 2009. gada pirmo ceturksni un pēc tam par katru ceturksni izveido un nosūta datus par šādām dalībvalstīm: Beļģija, Dānija, Grieķija, Spānija, Francija, Īrija, Itālija, Kipra, Luksemburga, Malta, Austrija, Polija un Zviedrija.
3. Atkāpjoties no 1. un 2. punkta, tiklīdz ir pieejamas laikrindas, kas aptver datus par četriem gadiem, tiek izveidotas un nosūtītas 1. panta 2. punkta c) apakšpunktā minētās laikrindas, kas pielāgotas pa sezonām un darba dienām.”
2)
Regulas III pielikumu svītro.
3)
Regulas IV pielikuma 6. punktu aizstāj ar šādu punktu:
“6)
Pirmais indeksa bāzes gads ir 2000. gads, kad gadskārtējais darbaspēka izmaksu indekss ir 100. Ja par 2000. gadu nav pieejami NACE L, M, N un O iedaļā paredzētie indeksi, tad pirmos pieejamos indeksus nosaka līmenī, kas tuvināts NACE C līdz K iedaļas ikgadējam vidējam indeksam.”
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 1. martā

Labels: 12
4
9
19